Folkejuryen var resultatet av 21 031 telefonstemmer. Seerne kunne stemme fra lørdagen før og like fram til sendingen. De kunne stemme så mange ganger de ville, og på så mange sanger som de ønsket. Dette var første gang NRK tok i bruk telefonavstemning i Melodi Grand Prix, men det var først to år senere at det ble teknisk mulig å ringe inn og stemme under selve sendingen. Knut Bjørnsen var hoveddommer for avstemningen, mens Merete Kristiansen var assistent.